Tere tulemast taas Piiblikohvikusse!
Räägime tänagi inimkaubandusest.
Stuudios on Pia Rendic. Tere tulemast! - Aitäh.
Oled inimkaubanduse vastase töö koordinaator Küprosel.
Oled seal juba mitu aastat.
Tegime sel teemal juba ühe saate,
aga see jäi veidi pooleli.
See lõppes ühe sinu karmi väitega.
Kui rääkisime, miks seda ei lõpetata,
kui võimud ja inimesed tahaksid, et inimkaubandus lõpeks,
võiks seda märgatavalt vähendada
või lihtsalt lõpetada.
Kuid tõdesime, et see pole nii, kuna pole piisavalt poliitilist tahet.
Kuid kristlasedki pole selle teema suhtes täiesti ärkvel.
Elame keset orjust ja inimkaubandust
ja kristlased ei reageeri piisavalt.
Ütlesid, et see johtub muuhulgas ka sellest,
et enamus kristlasi on osa probleemist.
Asi on pornograafias. Kas selgitaksid täpsemalt.
Saksamaal tehti värske uurimus,
mille järgi 90% mehi ja 70% naisi vaatab regulaarselt pornot.
USAs tehtud uurimuse järgi on 35% pastoreid pornosõltuvuses.
Statistikas ei tehta pornograafia kasutamise suhtes vahet,
kas oled kristlane või ei.
Meil on Küprosel USA misjonäridest sõbrad.
Mees, kes on USAs pastoriks,
ütles, et alati kui USAs on mõni suur kristlik konverents,
saadakse hotellidest teavet,
et täiskasvanute meelelahutuse tellimuste arv on tipus.
Kas kristlikud konverentsid?
Jah. See teema vaikitakse kogudustes maha.
Kristlased tunnevad end ehk süüdi. Nii lihtne on porno küüsi langeda.
Seda häbenetakse, ei julgeta rääkida.
See on otsekui pidevalt taustal tegutsev salapatt.
Rääkides porno seosest inimkaubandusega,
on see täiesti ilmne.
Porno on tootena osa seksitööstusest.
See toob igal aastal inimkaubandusse ja seksiärisse
32 miljardit dollarit.
Paljud pornofilmid on tehtud inimkaubanduse ohvritega.
USAs on suuri pornofilmitähti,
kes teevad pornofilme näiliselt omal soovil.
Kuid on ka suur osa naisi, kes sunnitakse pornofilme tegema.
Dünaamika on sama, kui ohver sunnitakse seksi müüma.
Samamoodi sunnitakse neid vägivalla, ähvarduste ja väljapressimisega
pornofilme tegema.
Kui oled sellest mujal rääkinud,
siis kuidas kristlased reageerivad?
Paljud ütlevad: See ei saa nii olla!
Pornol polevat mingit pistmist inimkaubandusega
ja see pole nii suur asi, kui seda üliharva vaatan.
Praegu vaatad pornot ehk vahel,
kuid see viib kuhugi. See on keemiline reaktsioon.
Kõik teavad, et aju satub pornost sõltuvusse samamoodi kui uimasteist.
On tehtud palju uurimusi, et alustatakse pehme pornoga,
ajud jõuavad teatud küllastuseni ja sellest ei piisa enam.
Siis lähed sa üle 'hardcore' pornole.
'Hardcore' porno on selline pornograafia vorm
mis on naise suhtes väga vägivaldne.
Enamik 'hardcore' pornos osalevaid naisi ei saa iial lapsi sünnitada,
neil on vaagnapiirkonnas tõsised põletikud,
seksuaalsuhted on seejärel väga valulikud.
Ka sellest ei piisa.
Saabub küllastus ja mees läheb üle lastepornole.
Siit tekib nõiaring. On uuritud,
et 100% lastepornot vaatavaist meestest
jõuab mingis faasis laste kuritarvitamiseni.
Sinu äsjases raamatus "Ihmiskaupan kasvot"
(Inimkaubanduse nägu) ütled sa selle teema juures,
et iga hiireklikk internetis
edendab mingil moel inimkaubandust.
Kas selgitaksid veel täpsemalt,
kuidas iga hiireklikk seda edendab?
See on nii, kuna sellega toetatakse seksitööstust.
Ka nõiaring seksi ostmiseni algab kodus porno vaatamisest.
Siis tahad sa stripiklubidesse minna ja vaatad seal mõnda aega ringi,
ning lõpuks tahab pornovaataja isiklikku kogemust sellest,
mida nad on netis või videote kaudu näinud.
Pornograafia kihutab inimest
tegeliku seksiostu kogemuseni.
Räägime nüüd hästi praktilistest asjadest.
Oled teinud mehega ka peretööd. - Jah.
Mida ütleksid tavalisele naisele,
kes seda saadet vaatab?
Sellel võivad karmid tagajärjed olla.
Kas naine peaks mehelt küsima, kas too vaatab pornot?
Või kuidas peaks sellele teemale lähenema?
Alati võib küsida, kuid väidaksin,
et pornosõltuvuses mees ei tunnista seda,
vähemalt mitte esimene kord.
Esitaksin pigem väljakutse meestele, kes teavad, et on pornost sõltuvuses,
peatuma ja mõtlema.
Õhutan neid otsima tugiisikut,
kellele suudetakse oma sõltuvust tunnistada.
See on samuti uuritud fakt, et enamus abieluprobleeme,
ja üle 50% abielulahutustest johtub sellest,
et kas mees või naine on pornosõltlane.
Pornograafial on abielus isoleeriv mõju,
see distantseerib meest naisest,
see mõjutab tööelu, sotsiaalsuhteid, mees muutub agressiivsemaks.
Sellel on suur hulk kõrvalmõjusid.
Kui rääkida pere sisedünaamikast,
ja mõtleme sellele,
et üks peamisi pornograafia sihtgruppe
on hetkel 11-17-aastased noored,
võime kujutleda, mida see teeb 11-aastase poisi ajudega,
mida see teeb tema arenguga,
millise pildi ta saab seksist ja meheks või naiseks olemisest.
Porno loob valeliku illusiooni,
et naine on alati saadaval
ja mees peab vallutama võimalikult palju naisi, et mees olla.
See on täiesti vale pilt seksuaalsusest ja füüsilistest suhetest.
See on kohutav probleem,
kuna paljudel on kaasaskantavad sülearvutid,
mingisugune Pad,
nutitelefon,
mille kõigiga pääseb paari klikiga
vastavatele lehekülgedele.
Probleem on alati kohal. See ei kao kuhugi.
Mõni ei taha sellest kuuldagi, aga see ei kao iseenesest ära.
Peame õppima sellega elama,
nagu eelnevad põlved pidid õppima elama mõne muu probleemiga.
Kas sinu meelest räägitakse sellest piisavalt?
Kuigi sa vist juba mainisid, et ei.
Kas sellega peaks rohkem tegelema?
Kindlasti peaks rohkem tegelema.
Meie ühiskonnas näib, et pornost on saanud eraasi.
See on nii normaalne, et keegi isegi ei kahtle selles.
Porno vaatamine on mehe või naise argielu osa
ja selles pole midagi halba. See on vaid üks vahend, kanal
seksuaalse agressiooni maandamiseks
või fantaasiate teostamiseks, mida oma abikaasaga ei tehta.
Samas unustatakse kõik kahjulikud kõrvalmõjud,
mida porno tekitab.
Kui mõni noor küsib,
mis selles halba on, või ükskõik mis ealine,
kui pead vastama küsimusele, mis selles halba on,
andsid ühe põhjusena seose inimkaubandusega.
Naine ekraanil ei pruugi seal vabatahtlikult olla.
Ta on seal ehk väljapressimise, peksmise ja ähvarduste tõttu.
Väga tihti see ongi nii.
Ütlesid eelmises saates, et sa pole kohanud ühtegi naist,
kes seda vabatahtlikult teeks.
Millega sa veel põhjendad,
et see vale on?
Kui vaatame kristlikul alusel abielu,
milliseks Jumal on loonud mehe ja naise vahelise abielu,
siis porno vaatamine hävitab selle pildi täielikult.
Mis puudutab lapsi,
siis see hävitab lapse võime kasvada seksuaalselt terviklikuks,
nii et ta suudaks luua terve abielu.
Võime vaadata ka karme fakte.
Näiteks pornot vaatavad mehed
aktsepteerivad 8 korda tõenäolisemalt vägistamist,
võrreldes meestega, kes ei vaata pornot.
Sellel on suur hulk erinevaid mõjusid,
mille üle tuleks mõelda ja millest tuleks rääkida.
Minu meelest aitab porno vaatamine kaasa sellelegi,
kus meie ühiskond juba ongi, et kõike müüakse seksiga.
Seksuaalsus on igal pool.
Üks peamisi põhjuseid,
miks naised pornot vaatavad, on see,
et sealt otsitakse täiusliku naise mudelit, kui lamedalt see ka ei kõlaks.
Naine vaatab pornofilme, et näha, milline naine erutab meest,
milline ta peab välja nägema ja kui suurte rindadega,
et ta meest erutaks.
Mehed vaatavad pornot seksuaalfantaasiate teostamiseks.
Abikaasad liiguvad eri suunas ja ei peatuta vestlema:
Minu ees on tõeline mees ja sinu ees on tõeline naine.
Millised on meie vajadused?
See võibki olla üks suuremaid põhjuseid
abielude lagunemisele,
mis on üks meie aja tõsisemaid probleeme.
Jah. Ja paljud naised, kellega olen sel teemal vestelnud,
ütlevad, et virtuaalne petmine jätab sama halva tunde
kui füüsiline petmine.
See võõrandab abikaasasid samamoodi
ja toob samasugust usaldamatust abikaasade vahele
kui konkreetne füüsiline petmine.
Kui teed seda tööd Küprosel,
kas neid naisi, keda sina kohtad,
on samuti sel moel ära kasutatud?
Naised, keda kohanud olen, pole pidanud pornofilme tegema,
kuid nende puhul on pornofilme kasutatud koolitusmaterjalina.
Inimkaubanduses on väga tüüpiline,
et ohver sunnitakse pornofilme vaatama,
teda õpetatakse sealt teatud käitumismalle omandama,
ja teatud seksinippe õppima.
See on osa nende reaalsusest.
Vajame sügavat meeleparandust.
Statistika, mida oma raamatus mainid,
on teatud mõttes trööstitu ja teatud mõttes vapustavad.
Iga mees peaks sügavalt mõtlema, kuidas ta naistesse suhtub
ja naine uurima oma hoiakut meestesse.
Kui räägime kristlastest, tuleks lähtuda Piibli õpetusest,
ja tuleks sügavalt meelt parandada vääradest, ärakasutavatest hoiakutest.
Ühes varasemas saates ja täna
oleme rääkinud inimkaubandusest, mis on massiivne globaalne äri
ja probleemid on üüratud.
Teed seda tööd ise ja tunned teisi, kes seda teevad.
Kust te saate jõudu seda teha?
Kust tuleb jõud, kui oled pidevalt vastamisi statistika,
ja ka inimestega, kes räägivad lugusid,
mida keegi ei peaks kuulma,
kuna keegi ei tohiks midagi sellist kogedagi,
kuid need on faktid.
Kust saad jõu jätkata
ja seda tööd teha?
Olen sunnitud mõtlema,
et tegelen korraga ühe naisega.
Olen mõelnud,
et me ei suuda kujutleda Jumala mõõdupuud.
Kui mul õnnestuks aidata kasvõi ühel naisel
uut elu alustada, piisab Jumalale sellestki.
Inimesel tekib kergesti harjumus
mõõta kõike arvudes.
Paljud on küsinud, mitu naist meie päevakodus käib.
Kui ütlen, et hetkel käib 6 -7,
siis jahmutakse: Nii vähe või?
Vastan, et see on maksimum, mida suudame vastu võtta,
kuna naised on nii traumatiseeritud ja problemaatilised,
et ma pole võimeline rohkematega tegelema.
Mis puudutab jõudu, siis on piisavalt päevi,
kus on tunne, et ei taha üles tõusta, sest ei jaksa.
Vaimne võitlus on väga karm, surve on väga tõsine
ja ohud on tõelised.
Mul on teatud inimesi, kellelt võin palveabi paluda,
või kellele helistada, kui on vaja midagi hingelt ära saada,
et suudaks end taas kokku võtta.
Kes on su parimad töökaaslased ühiskonnas?
Kas mõni rühmitus teeb heameelt, kes toetab ja aitab?
On küll. Näiteks kõik need, kes teevad olemuselt sama tööd.
Soomes on rühmitus VALO, mis on levinud mitmesse linna.
Nad tegevad head teavitustööd
ja kohtuvad naistega Tai massaaži salongides,
mis on Soomes tugevalt inimkaubandusega seotud.
On tore saada toetust inimestelt, kes tunnevad valdkonda,
milles on asi ja milliseid inimesi me kohtame.
Kritiseerid raamatus võime ja teisi, kuid kiidad naispolitseinikke,
kes selles töös kaasa aitavad. Räägi sellest veidi.
Küprosel on inimkaubandusevastane politsei,
mis on spetsialiseerunud tegelema üksnes inimkaubandusega.
Nad on Küprosel ainus võimuesindaja,
kes tahab naisi saarele jätta,
sest ilma nendeta ei saa kedagi kohtusse kaevata.
Nad on ainsad, kes tahavad naisi toetada,
ja püüavad seda teha.
On muidugi erandeid, kuid enamasti on meil hea koostöö.
Oleme samal lainepikkusel:
tahame naisi aidata.
On sul mõni tõeliselt julgustav lugu,
kus keegi sai konkreetset abi ja vabanes lõksust?
Hiljuti oli meil väga noor inimkaubandusohver Lätist,
kellega kohtusin umbes aasta eest.
Tõin ta turvakodust ära ja ta osales meie päevakodu töös.
Ta sai jõulude järel ristitud.
See ei toimunud Küprosel. Ta saadeti turvakodusse Inglismaale,
kuna tal oli liiga ohtlik Küprosele jääda.
Kuulsime sealt turvakodust, et ta oli teinud lõpliku usuotsuse.
Need on väga julgustavad lood.
Temagi flirtis algul turvakodust vabanedes meestega,
ja häbenesin temaga väljas käia, kuna ta suhtles kõigi meestega.
Püüdsime talle nõu anda, kuid ta ei kuulanud,
sattus halbadesse suhetesse,
teda peksti suvel ja ta sattus haiglasse.
Sellega seoses kaotas ta lapse, keda ootas.
Hakkasime teda vähehaaval kirikusse viima.
Ta tahtis seda ise, sest tundis, et seal on sõbralik atmosfäär,
talle meeldis laulda ja ta tuli meiega kirikusse.
Ja siis sõitis ta Inglismaale.
See oli meeletult hea uudis, et ta ristitud sai.
Sest see on tegelikult ainus tee, kus saab neid naisi aidata.
Üks prostituut, kellega raamatu jaoks intervjuu tegin, ütles mulle toona:
prostitutsioonist ei taastu kunagi.
Võib vaid sammhaaval edasi liikuda.
Ma ei öelnud seda toona talle,
kuid üldiselt on kristlastel veel üks lootuse samm:
Jumala kaudu on võimalik täiesti uus leht keerata.
Jumalaga saab tühjalt lehelt alustada.
Kui nüüd minna tagasi selle juurde, millest saate algul alustasime,
ehk oma karmi teema juurde,
siis tõdesime, et pornograafia on suur probleem ka kristlastele.
On olemas andestus ja puhastus.
Kas kommenteeriksid seda?
Aitad inimesi,
kes on juba ohvrid ja ärakasutatud,
kuid siis on ärakasutajad,
kes õigustavad oma netis surfamist või pornograafia vaatamist.
Kuidas neile evangeeliumi kuulutada?
Olen alati öelnud, et sama palju vajavad palveid ka need,
kes kasutavad ja ostavad naisi ja vaatavad pornot,
sest nad on veel suuremas pimeduses.
Nad ei mõista isegi enam, mida nad teevad.
Oleks vaja paljusid, kes nende eest palvetaksid.
Kedagi ei saa soost sunniviisil päästa, inimesel endal peab tahe olema.
Et oleks inimesi, kes on valmis teise kõrval käima ja toetama,
kuna pornograafiast üksi vabaks ei saa. Vajad tugiisikut.
Vajad kedagi, kellele helistada,
kui oled tagasi langenud või on tunne, et see juhtub kohe.
Sellest kõik algabki. Ainus viis inimkaubandust lõpetada,
või radikaalselt vähendada on sekkuda nõudlusse.
Nõudlus algab juba pornograafiast, mis viib inimkaubanduseni.
See on uskumatult karm teema, millest räägime.
Kui mõtleme näiteks sellele,
et kui 35% USA pastoreist
ning 90% mehi ja 75% naisi Saksamaal üldiselt,
ja polevat suurt vahet, kas tegu on kristlastega või ei,
viib see meid selleni,
et kui kristlased lõpetaksid homme pornograafia kasutamise,
rääkimata bordellides käimisest
ja inimeste ärakasutamisest,
mis ei tähenda, et pornograafia oleks vähem tähtis,
vähendaks see drastiliselt inimkaubandust.
Jah. Ja sellele asjale tuleks tähelepanu juhtida.
Kristlased,
tule taevas appi, aitavad inimkaubandusele kaasa!?
Nii see on, nii karm kui see ka pole.
Vajame seda meeleparandust, mida sa siin raamatus jutlustad,
või õigupoolest eksperdina kirjutad.
See muutub jutluseks, kuna tabab naelapead.
Pastor peab küsima, kas olen sellest õigesti jutlustanud?
Kas olen inimesi hoiatanud? Kas olen õhutanud meelt parandama?
Kas oma elu ja südametunnistus on selles vallas puhtad?
Sellele peab lausa mõtlema, kuna oleme osa probleemist.
Oled teinud ka peretööd.
Oled varem mujal rääkinud, kui palju see tähendab,
ja kui palju Jumal võib anda armu ka paarisuhtesse ja aidata.
Siis kindlasti ka siin.
Nii see on.
Oleme jätkanud paarisuhtetööd ka Küproselt ja Küprosel.
Oleme näinud juhtumeid,
kus kristlik paar või kristlik mees on tunnistanud,
et kasutab pornot. Neid juhtumeid on palju.
Seejärel on suhe uuel moel käima läinud.
On loodud uus lähedus ja osadus.
Seepärast, kui tahes valus ja võimatu see asi ka ei tunduks,
siis julgustan mehi oma sõltuvusi tunnistama.
See aitab abielu, peret ja lastel end paremini tunda.
See aitab kogu ühiskonda,
kuna porno on üks suurimaid ühiskonna haigusi.
See mõjutab rahva tervist, kui mõelda, mis kõik sellega seotud on.
Ja väheneb ka inimkaubandus.
Aitäh, Pia Rendic, saates osalemast!
Õnnistust teile perega selle nõudliku töö jaoks!
Aitäh, head vaatajad!
Soovitan soojalt raamatut "Ihmiskaupan kasvot",
mis paljastab, kui sügavalt osalevad selles probleemis ka kristlased.
Meie seas on orjust.
Järgmisel korral, kui mõtled
kunagi maailmas eksisteerinud orjusele,
pole mingit põhjust uhkustada või ülevalt alla vaadata,
et kuidas nad seda ei lõpetanud, kuidas nad suutsid.
Kuna meiegi peame inimesi orjuse sarnastes tingimustes.
Siin maailmas tegutseb praegu miljardeid teeniv äri,
kus on miljoneid ohvreid.
See on karm teema, kuid peame vastutuse võtma
ja esimesena meelt parandama kõigest sellega seonduvast ja valest.
Siis saab asuda puhtalt lehelt armusaanutena
võitlema oma elu oma perede ja nende naiste eest,
keda orjastatakse.
Õnnistatud nädalat!
Järgmine nädal jätkame teiste teemadega.
Tere tulemast nädala pärast taas Piiblikohvikusse!
Tõlge: Monika Jaaguri